Սուրբ Աստվածածին եկեղեցի (Կամենսկ-Շախտինսկի)

Սուրբ Աստվածածին եկեղեցի (), ուղղափառ եկեղեցի Ռուսաստանի Դաշնության Ռոստովի մարզի Կամենսկ-Շախտինսկի քաղաքում։ Ենթարկվում է Շախտիի և Միլլերովոյի թեմի Կամենսկի գործակալությանը։ Սոխաձև գմբեթով ավարտվող, սեղանատնով և զանգակատնով տաճար է։

Պատմություն 
Տաճարը հիմնադրվել է 1991 թվականի հոկտեմբերի 14-ին` Սուրբ Աստվածածնի օրը։ Նրա շինարարությունը սկսվել է 1996 թվականին և ընթացել է քաղաքի բնակիչների, կազակության նվիրատվություններով, քաղաքի ձեռնարկությունների և կազմակերպությունների, ինչպես նաև անհատ ձեռնարկատերերի միջոցներով։

Տաճարի գմբեթները (մեծ գմբեթը կշռում է 10 տոննա) պատրաստել է Վոլգոդոնսկի «Ռոսզավոդստրոյ» ընկերությունը։  Զանգակատունն ունի վեց զանգ` փոքր զանգակատան հինգ զանգը և 350 կիլոգրամ քաշով և մոտ մետր տրամագծով կոչնակը։ Բոլոր զանգերը ձուլված են Վորոնեժում։ Եկեղեցու պարսպի թուջե ձուլվածքը կատարված է քիմկոմբինատի վերանորոգման-մեխանիկական արտադրամասում։

Տաճարը հանդիսավորությամբ բացվել է 2003 թվականի հոկտեմբերի 14-ին։ Այն օծել է վանահայր քահանա Գեորգի Վոլոշչուկը։ Տաճարին կից բացվել է կիրակնօրյա դպրոց, գործում են ծխական գրադարան, բարեգործական ճաշարան։ Այստեղ գործում է նաև կանանց միաբանություն, որը հոգևոր գործունեություն է ծավալում «Քաղաքային թիվ 1 հիվանդանոցի» որոշ բաժանմունքներում, մանկական ապաստանում, թիվ 10 միջնակարգ դպրոցում, թիվ 398/12 ուղղիչ հիմնարկում, Մալայա Կամենկա խուտորի տարեցների տանը, թիվ 18590 և թիվ 21241 զորամասերում։ Գործում են եկեղեցական «Զնամենիե» և «Սվետոչ» երգչախմբերը (ղեկավար` Լյուդմիլա Վոլոշչուկ)։

Եկեղեցին գտնվում է հետևյալ հասցեով` Բաշկևիչի նրբանցք, 85։ Կիրակնօրյա դպրոցը գտնվում է հին տաճարի շենքում` Գագարինի փողոց, 91 հասցեով։

Հետաքրքրական է, որ եկեղեցին կառուցվել է այն վայրի մոտ, որտեղ 1914 թվականից կառուցվել է Սուրբ Պետրոսի և Պողոսի քարե եկեղեցին։ Նրա շինարարությունը չի ավարտվել, 1921 թվականին քանդվել է, ներկայումս նրա հիշատակին տեղադրված է խաչ։

Պատկերասրահ

Տե՛ս նաև 
 Սուրբ Աստվածածին եկեղեցի (Կամենսկայա)

Ծանոթագրություններ

Արտաքին հղումներ 
 Храм Покрова Пресвятой Богородицы, г. Каменск-Шахтинский  
 Епископ Шахтинский и Миллеровский Симон совершил Пасхальную утреню в храме в честь Покрова Пресвятой Богородицы, Каменск-Шахтинский 

եկեղեցիներ այբբենական կարգով
2003 հիմնադրումներ
Ռոստովի մարզի եկեղեցիներ